b'\n_START_ARTICLE_\nKim So-eun\n_START_SECTION_\nKarera\n_START_PARAGRAPH_\nUnang lumabas sa pag-arte si Kim sa isang bit part o kapirasong bahagi sa pelikula noong 2004 na Two Guys, noong siya ay nasa junior high school. Pagkatapos ay lumabas siya sa maliit na pagganap sa telebisyon at pelikula, kabilang ang Sisters of the Sea at ang Show Must Go On (kung saan gumanap siya bilang anak na babae ni Song Kang-ho)._NEWLINE_Sumikat si Kim noong 2009 nang nagkaroon siya ng suportang pagganap bilang matalik na kaibigan ng pangunahing bida sa Koreanovelang Boys Over Flowers. Sa parehong taon, nakakuha si Kim ng papuri para sa kanyang kagalingan dahil sa kanyang pagganap bilang ang kabataang bersyon ni Chae Shi-ra na gumanap bilang si Hwangbo Soo sa makasaysayang epiko na palabas sa telebisyon na Empress Cheonchu, kung saan natutunan niya kung paano sumakay ng kabayo at pumana gamit ang pana at palaso. Gumanap din si Kim ang bilang babaeng nasa gulang na 25 sa romantikong komedya na He Who Can\'t Marry, isang muling paggawa ng dramang Hapon na Kekkon Dekinai Otoko._NEWLINE_Unang lumabas si Kim bilang pangunahing bida sa pang-araw-araw na drama na na A Good Day for the Wind to Blow (kilala rin bilang Happiness in the Wind). Bumida din siya sa lingguhang drama na A Thousand Kisses (2011-2012), na ipinapahayag ang kuwento tungkol sa mga pagkakaiba sa gulang ng magkarelasyon._NEWLINE_Noong 2012, lumabas siya sa sampung kabananta ng dramang Tsino na Secret Angel, na umere sa website na Sohu.com. Bumalik siya sa Koreanong telebisyon nang lumabas siya sa drama sa cable na Happy Ending. Sa parehong taon, lumabas din siya sa Music and Lyrics, isang reality show kung saan nagkasama ang isang babaeng artista at lalaking musikero upang makipagtulungan, bilang manunulat ng titik at kompositor, sa paglikha ng isang kanta. Si Kim at Lee Junho (mula sa boy band na 2PM) ay nagsulat ng awit na "Love is Sad", na nai-rekord rin ni Lee; ito ay inilabas bilang isang single at itinampok sa soundtrack ng Feast of the Gods._NEWLINE_Pagkatapos gumanap bilang Prinsesa Sukhwi sa makasaysayang epikong palabas na Horse Doctor (na kilala rin bilang The King\'s Doctor, 2012-2013), lumabas si Kim sa After School: Lucky or Not (sa Koreanong pamagat, ang bokbulbok ay tumutukoy sa isang laro ng pagkakataon, literal na nangangahulugang "Suwerte, Walang Suwerte "), kasama ang 5 kasapi ng 5urprise, na ipinamahagi sa pamamagitan ng online at mobile portal ng SK Telecom._NEWLINE_Siya at si Victoria Song (miyembro ng grupong babae na f(x)) ay napiling mag-host ng Glitter, isang variety show sa mga buhay ng mga gulang na 20 at pataas na mahilig sa uso._NEWLINE_Noong 2014, lumabas si Kim sa pelikulang katatakutan na Mourning Grave bilang isang multong babae na nakipagkaibigan sa karakter ni Kang Ha-neul na gumanap bilang isang mag-aaral sa isang mataas na paraalan na nakikita ng multo. Sinundan ito ng isang nangungunang papel sa Liar Game, isang Korenovelang adaptasyon ng mangang Hapon na may kaparehong pangalan na gawa ni Shinobu Kaitani. Sumama rin si Kim sa ikaapat na season ng reality show na We Got Married, kung saan siya ay ipinares kay Song Jae-rim sa isang "birtuwal" na kasal; pinalakas nito ang kanilang katanyagan bilang isang magkapares at bilang indibidwal na mga kilalang tao._NEWLINE_Noong 2015, lumabas si Kim sa webtoon na adaptasyon ng Scholar Who Walks the Night na gumanap sa dalawang pagganap, una bilang anak ng isang maharlika at ikalawa, bilang nakaraang pag-ibig ng isang bampira. Tinakda niyang ilunsad ang kanyang mga aktibidad sa Tsina sa pamamagitan ng paglabas sa romantikong pelikulang Sky Lantern (kilala rin bilang Lover of Days Past), isang pinagsamang produksyon ng Timog Korea at Tsina kung saan bumida siya kasama ang taga-Taiwan na mang-aawit at artista na si Aaron Yan. Sa parehong taon, bumida siya dramang web na Falling for Challenge kasama si Xiumin._NEWLINE_Noong 2016, pumirma si Kim sa bagong ahensiya ng pamamahala sa Will Entertainment. Mula 2016 hanggang 2017, bumida siya sa dramang pampamilya na Our Gap-soon bilang ang titulong karakter._NEWLINE_Noong 2017, bumida si Kim sa natatanging drama ng KBS na You\'re Closer than I Think kasama ang aktor Lee Sang-yeob. Sa parehong taon, kinumpirma ni Kim na bumalik siya sa pinilakang tabing nang mapasama siya sa pantasyang pelikulang Are you in love? kasama si Sung Hoon._NEWLINE_Noong 2018, bumida si Kim romantikong komedya na That Man Oh Soo kasama si Lee Jong-hyun ng CNBLUE.\n_START_SECTION_\nIba pang mga gawain\n_START_PARAGRAPH_\nBilang isang bata, propesyunal na nagsanay si Kim bilang isang pambansang atletikong manlalaro ng ski. Natigil ng walang katiyakan ang kanyang pagsasanay nang kinuha siya bilang isang propesyunal na modelo noong kompetisyon ng 2003 junior advanced skiing at snowboarding sa Pyeongchang, Gangwon-do. Nanatili ang kanyang interes sa palakasang iyon, at lumalabas noong 2012 sa mga bidyong nagtuturo para sa Vivaldi ski resort ng Hongcheon._NEWLINE_Nag-endorso si Kim ng mga produkto kabilang ang Del Monte, Pocari Sweat, P&G Wela Hair,  at Candy Crush Soda, at lumabas din sa mga magasin tulad ng Allure Korea, High Cut, Vogue Korea, InStyle Korea, Elle Girl Korea, Harper\'s Bazaar, CeCi, L\'Officiel, Esquire Korea, at Nylon Korea._NEWLINE_Isang regular na tagataguyod ng mga pelikulang sining, kabataang aktibismo, at eco-living o napapanatiling buhay, nagsilbi siya bilang embahador ng kabutihang-loob para sa 2009 Korea International Youth Film Festival, 2009 University Fashion Week, 2011 Jeonju International Film Festival, Golden Cinema Festival noong 2013 at 2014, at ang 2014 Green Film Festival.'